PT-91

**PT-91** je naziv za poljski glavni borbeni tenk zasnovan na T-72M1 tenku. Tenk je uveden u operativnu upotrebu 1995. godine.

## Razvoj
Ranim 1980-ih poljska je vojska modernizirala sve svoje zastarjele T-55 tenkove na T-55AM Merida standard. Slična modernizacija pojavila se na međunarodnom tržištu. Godine 1988. počeo je projekat modernizacije poljskih T-72M1 tenkova na sličan način kao i T-55. Međutim, taj projekt je tekao vrlo sporo te se razmatrala kupnja modernijih sovjetskih T-72s ili novijeg T-80.

Nakon raspada istočnog bloka i SSSR-a, kupnja sovjetskih tenkova zbog stanja u regiji nije dolazila u obzir. Tada se započeo projekt razvoja poljskog modernog glavnog borbenog tenka pod kodnim nazivom **Wilk** (bos. vuk), ali je projekat prekinut. Poslije je pokrenut novi projekt pod nazivom **Twardy**. Osnovu razvoja činio je T-72 tenk na kojeg su dodana moderna rješenja i oprema kako bi zadovoljio potrebu za poljskim modernim tenkom. Tokom razvoja poljski su stručnjaci imali puno problema oko pokretljivosti tenka koja ni na kraju razvoja projekta nije dobra.

Od jula 1991. godine osmišljen je poljski tenk PT-91 Twardy na kojem su poboljšana oklopna zaštita, vatrena moć i pogon u odnosu na T-72. Ministarstvo obrane Poljske 1993. godine naručilo je 20 PT-91 tenkova radi njihovog testiranja na vojnim poligonima.

## Opis tenka
### Vatrena moć
PT-91 je naoružan s istim 125&nbsp;mm glatkocijevnim topom 2A46 koji se koristi na T-72 tenku. Opremljen je automatskim punjačem s kojim se smanjio broj članova posade na 3. Brzina paljbe topa je 8 - 10 granata u minuti. Kao dodatno naoružanje koriste se 7,62&nbsp;mm smitljarez PKT i 12,7&nbsp;mm teški protivavionski mitraljez NSVT. Na kupoli se nalaze i 24 bacača dimne zavjese.

Modernizacija SUP-a započela je zamjenom sovjetskog stabilizatora 2Je28M sa modernijim slovačkim. **Darwa** sistemom upravljana paljbom (SUP) poljske proizvodnje, opremljen je nišanom sa termovizijom za nišandžiju koji je proizveden u izraelskoj kompaniji ELOP, zkomandirov dan/noć periskopom, a vozač ima Radomka pasivni noćni vizir za djelovanje noću. Za mjerenje daljine cilja upotrebljava se laserski daljinometar.

### Oklopna zaštita
Oklop tenka nije se previše promijenio u poređenju sa T-72. Konstrukcija i materijali višeslojnog oklopa su ostali slični ili identični.

PT-91 ima povećanu zaštitu od visoko eksplozivnih projektila i raketa ugradnjom **Erawa** eksplozivno-reaktivnog oklopa porijeklom iz Poljske. Oklop se sastoji od 394 pločica sa eksplozivom koji u slučaju pogotka eksplodiraju i umanjuju djelovanje projektila. S pločicama je pokriveno 9 m2 tenka. 108 pločica postavljeno je na kupolu, 118 na prednji dio tijela i 84 na svaku stranu tijela. Na strane tenka su umjesto gumenih postavljene čelične ploče koje štite stranice tenka.

Istraživanja su pokazala da Erawa oklop umanjuje djelovanje visoko eksplozivnih projektila za 50% - 70% i  od potkalibarnih projektila za 30% - 40%. Isto tako su pokazala da pločica ne eksplodira kad je pogođena metkom promjera do 30&nbsp;mm, krhotina granata i mina ili kad je prekrivena zapaljenim benzinom.

### Pokretljivost
Zbog modernizacije i dodavanja oklopa težina tenka se povećala. Zbog toga je u PT-91 ugrađen 12 cilindrični S-12U dizelski motor sa 850 ks, poboljšana verzija sovjetskog V-46-6 motora sa 780 ks koji se proizvodio u Varšavi. Najnoviji Twardy tenkovi imaju S-1000 turbo Dieselov motor s 1000 KS.

## Verzije 
lijevo|mini|200px|PT-91M "Pendekar"
lijevo|mini|200px|PT-91EX izvozna verzija

### PT-91 Twardy
Serijska verzija napravljena za poljsku vojsku. Posjeduje DARWA stabilizator topa, Erawa eksplozivno-reaktivni oklop i dizelski motor S12-U snage 850 ks. Prvih 20 Twardy-a (testni modeli)je isporučeno poljskoj vojsci tokom 1993-1994., 78 serijskih tokom 1995. - 1997. i 135 moderniziranih T-72M1 (napravljenih tokom 1980-ih) isporučenih 1995. - 1997. godine. Ovisno o zadatku poljska vojska ima 3 vrste PT-91 Twardy tenkova: PT-91, PT-91M and PT-91MA1, koji se razlikuju po opremi (PT-91M poljski i PT-91M za maleziju nisu isti).

### PT-91Z Hardy
Verzija za izvoz opremljena SAGEM Savan-15 sistem za upravljanje paljbom (SUP) i S-1000 dizelski motorom sa 1000 ks. Iz PT-91Z Hardy zasnovan je na PT-91M Pendekar. Napravljen je samo prototip.

### PT-91M Pendekar
Ovo je izvozna verzija koja je napravljena posebno za Maleziju (M za Maleziju). Opremljena je sa SAGEM Savan-15 sistemom za upravljanje paljbom (SUP), S-1000R motorom sa 1000 KS i hidrauličnim prijenosom snage SESM ESM-350 . Ova verzija postiže maksimalnih 70&nbsp;km/h. Sovjetski top je zamijenjen slovačkim Konštrukta 2A46MS istog kalibra (125&nbsp;mm), a dodatno je naoružan sa 7,62&nbsp;mm mitraljezom i 12,7&nbsp;mm teškim mitraljezom. Tenk je opremljen modernim sistemo komunikacije, navigacijskim sistemom i Erawa 3 eksplozivno-reaktivnim oklopom. Proizvedeno je 48 ovakvih tenkova koji su izvezeni u Maleziju 2002. godine za 275 miliona američkih dolara.

### PT-91E/Ex 
(*E* označava *Export*) - preimenovani prototipovi od PT-91M za potrebe demonstracije izvoznog modela i za potrebe sajmova vojne opreme. PT-91E je prvi prototip koji je u početku nosio oznaku SP1 (tenk koji je prikazan na vojnoj paradi u Kuala Lumpuru 2005. godine), PT-91Ex je drugi prototip poznat pod oznakom SP2. Oba tenka su korištena u bojnim testovima u Maleziji.

### PT-91P 
(*P* označava *Peru*) - verzija korištena za sajam vojne opreme i naoružanja u Peruu SITDEF Peru'2009. Zapravo se radi ojeftinijoj verzije PT-91Ex koja je opremljena novim  PCO Drawa-TG SUP-om, termovizijom i modernim komunikacijskim sistemima (RRC9310 radio, WB Electronics Fonet-IP komunikacijski sistem). Vozilo je prikazano na brojnim vojnim sajmovima u južnoj Americi uključujući SITDEF Peru'2009.

### PT-72U / PT-91U / PT-91EU 
(*U* označava *Urbanizowany* - tenk namijenjen za borbu u urbanim zonama) - demonstrator za vojni sajam MSPO 2011. Radi se o ponudi za poljsku vojsku koja uključuje modernizaciju T-72 i PT-91 tenkova. Modifikacija uključuje ugradnju dodatne opreme, kao topa s daljinskim upravljanjem s optičkim sistemom, sistem osmatranja, dodatni oklop i daljnju inžinjersku opremu. Po pitanju sistema naoružanja PT-72U je opremljen daljinskim kontrolisanim mitraljezom 12.7&nbsp;mm montiranim na otvoru komandira tenka. Ssitem ima mogućnost otvaranja vate u radijusu od 260 stepeni sa elevacijom cijevi od -5° do 55°. Osmatrački sistem je opremljen sa 8 kamera sa dvenvo/noćnom vizijom sa radijusom osmatranja od 55 stepeni i rotirajućom pasivnom kamerom FLIR sa mogućnosti zumiranja od 26 puta. Podnica šasije je opremljena sa reaktvnim i dodatnim oklopom. PT-72U je također opremljen sa čitavim nizom novih modernih internih i vanjskih komunikacijskih sredstava koji omogućuju komunikaciju i putem interneta. Planirana je i modernizacija 84 armenskih T-72 na PT-72U standard.

### PT-16 
Daljni razvoj tenka uveden 2016. godine. Modernizacija uključuje poboljšanja oklopa, naoružanja i mobilnosti. Oklop trupa i kupole je nadograđen sa ekvilaventom 1000&nbsp;mm RHA (valjani homogeni oklop) koji je nabavljen iz Njemačke. Zaštita se također može poboljšati poljskim ERAWA eksplozivnim reaktivnim oklopom. 125&nbsp;mm glatkocijevni top zamijenjen je sa 120&nbsp;mm topom kompatibilnim s NATO streljivom i koristi automatski punjač topa koji je odvojen od prostora za posadu tenka. Standardni mitraljez 12.7&nbsp;mm je zamijenjen sa daljinski kontrolisanim mitraljezom. Također tenk je opremljen novim SUP-om. Predloženo je da tenk bude oprmeljen novim motorom, primjerice srpskim turbodizelskim, njemačkim motorom od 1088 KS, srpskim V46-TK ili potencijalno da se napravi motor od 1200 KS. OStala poboljšanja uključuju gumene zaštite donjeg dijela trupa i gusjenica, ugradnja gusjenica zasnovanim na osnovu gusjenica Leopard 2 tenka i oprema za forsiranje vodenih prepreka dubine do 4 metra. Nadogradnja se može primijeniti na PT-91 i T-72M1, od kojih Poljska ima ukupno 823 (233 PT-91, 120 aktivnih T-72M1 i 470 rezervnih T-72M1). Vozilo nije ušlo u masovnu proizvodnju.

### PT-17 
Glavne karakteristike ovog modela se odnose na poboljšanja vatrene moći, SUP-a, mobilnosti i mogućnosti opstanka na bojnom polju i komfor posade. Demonstartor je napravljen u saradnji sa ukrajinskim kompanijama koje su dostavile kupolu tenka. Pokretljivost tenka karakerizira motor S1000R ESM-350M i ojačan ovjes. Osim toga karakteriziraju ga i gumene gusjenice. Tenk je također opremljen pomoćnim generatorom, klima uređajem, novim upravljačkim uređajem, kamerom za vožnju unazad po danu i noću.

Kao što je već pomenuto da je tenk opremljen ukrajinskom kupolo, osim toga tenk je opremljen i ukrajinskim glatkocijevnim topom kalibra 120&nbsp;mm KBM-2, zatim jedinicom za punjenje kalibra 22&nbsp;mm. Osim toga tenk je naoružanm mitraljezom kalibra 7.62&nbsp;mm i daljinski kontrlisanim modulom naoružanja ZSMU-1276.

## Vozila bazirana na temelju PT-92 tenka
### WZT-3M
mini|desno|200px|WZT-3M
Poljsko oklopno vozilo za popravke napravljena na temelju tijela PT-91 tenka. Naoružano je sa 12.7&nbsp;mm mitrajezom. Oprema uključuje teleskopski kran koji može podići do 50 tona i glavnog i sekundarnog vitla. WTZ-4 je verzija temeljena na tijelu PT-91M tenka koja je prilagođena malezijskim potrebama i zahtjevima.

### MID
Poljsko inženjersko vozilo koje se temelji na šasiji tenka PT-91. MID-M je verzija za izvoz u Maleziju.

### PMC-90
Poljski oklopni most, napravljen na šasiji PT-91 tenku. Kada se postavi, most je dug 26 metara.

### PZA Loara
mini|desno|200px|PZA Loara
PZA Lora je poljski samohodni protivavionski artiljerijski sistem s radarom koji potiče iz 1990-ih. Na tijelu tenka PT-91 postavljena je kupola sa dva Oerlikon KDA 35&nbsp;mm topa spojenih sa radarom. Planirano je da radi zajedno sa PZR Loara protivavionskim raketnim sistemom, ali je taj projekt zbog nedostatka sredstava na čekanju. Sistem je opremljen sa dva radara. Izviđački radar sposoban je otkriti cilj na udaljenosti do 26&nbsp;km i može prikazati 64 cilja odjednom. Radar prati pomicanje ciljeva svake sekunde tokom rada. PZA Loara je također opremljen laserskim daljinometrom, kamerama za očitanje infracrvenog zračenja i TV kamerom koja može snimati u različitim vremenskim uvjetima. Vrijeme potrebno za otkrivanje i otvaranje vatre po cilju je manje od 10 sekundi. Može pogoditi cilj koji leti na visini do 5000 metara i brzinom do 500&nbsp;m/s, a može gađati i neke kopnene i pomorske ciljeve.

### PT-94 Goryl
(*Goryl* je poljski naziv za Gorilu) projekt za nastavak razvoja PT-91 tenka. Planiran je koncept sličan Merkavi, oklop višeslojni sa ERA oklopom, 120/125&nbsp;mm top, 60&nbsp;mm minobacač, 7,62&nbsp;mm i 12,7&nbsp;mm mitraljezima. Projekt je još poznat pod nazivom "Andersen". Projekt je otkazan zbog nedostatka financijskih sredstava.

### Krab
(*Krab* je poljski naziv za raka) označava samohodnu haubicu kalibra 155&nbsp;mm koju je projektovala kompanija HSW SA, bazirana na šasiji OBRUM UPG i oprmeljena kupoli od britanskog sistema AS-90 koja se radi po licenci. Zbog problema sa podvozjem, kasnije je odlučeno da se koristi podvozje od južnokorejske samohodne haubice K9.

## Korisnici 
mini|PT-91M malezijske vojske.

* - U aprilu 1999. godine Indija je naručila 44 WZT-3 oklopnih vozila za popravke, u aprilu 2002. naručeno je još 80, a u junu 2005. još 228 što daje ukupnu cifru od 352 WTZ-3 vozila. Služili su za popravak T-72 i T-90 tenkova. Također, Indija je planirala modernizirati neke svoje verzije T-72 tenka sa opremom koja se koristi na PT-91 tenkovima.
* - U martu 2002. godine Malezija je kupila 48 modernizovanih PT-91M i 14 vozila za podršku (6 WTZ-3 oklopnih vozila za popravak, 3 MID-M inžinjerskih vozila  i 5 PMC Leguan pokretnih mostova napravljenih na tijelu tenka PT-91). Tenkovi su dostavljeni 2005. godine.
* - 233 PT-91 i 38 vozila za podršku (29 WTZ-3M oklopnih vozila za popravke, 8 MID inženjerskih vozila).

## Reference
Kategorija:Poljski tenkovi